آبادیات بھارت

بھارت جنوبی ایشیاء کا ایک ملک ہے۔ موجودہ بھارت 1947ء کو معرض وجود میں آیا۔ بھارت اس وقت آبادی کے لحاظ سے دنیا کا دوسرا بڑا ملک ہے۔ اگر دنیا کی آبادی کو چھ حصوں میں تقسیم کیا جائے تو ان چھ حصوں میں سے ایک حصہ آبادی بھارت کی ہے۔ بھارت میں کُل دنیا کے 17.5 فیصد لوگ آباد ہیں۔ آبادی کی مختلف شماریات اور تناسبات کو دیکھ کر ماہرین کا کہنا ہے کہ 2025ء تک بھارت دنیا کا پہلا سب سے بڑا ملک بن جائے گا اور اس کی آبادی چین سے زیادہ ہو جائے گی۔

بھارت کی 50 فیصد سے زیادہ آبادی نوجوانوں پر مشتمل ہے یعنی جن کی عمر 25 سال سے کم ہے۔ بھارت میں 1 سال سے 35 سال تک عمر والے افراد پورے بھارت کی 65 فیصد آبادی ہے۔ بھارت میں 1000 سے زائد نسلی گروہ ہیں جو ہزار سے زائد زبانیں بولتے ہیں۔ دنیا کے سارے ادیان بھارت میں پائے جاتے ہیں جن میں ہندو مت اور اسلام کے پیروکار سب سے زیادہ ہے۔ دنیا کے چاروں بڑے خاندانہائے زبان (دراوڑی زبانیں، ہند-یورپی زبانیں،جنوبی ایشیائی زبانیں،چینی۔تبتی زبانیں) بھارت میں موجود ہیں۔

تاریخ
اندازے کے مطابق تقریباََ 300 قبل مسیح میں قدیم بھارت کی آبادی 100 سے 140 ملین کے درمیان تھی۔ ایک اور اندازے کے مطابق 1600ء میں بھارت کی آبادی 100 ملین تھی۔ 1881ء میں جب پہلی مرتبہ مردم شماری کرائی گئی تو اس وقت ہندوستان کی آبادی 255 ملین تھی۔

1881ء میں بھارتی مردم شماری کے دوران مردم شماری میں بہت سے اہم زمرہ جات شامل کیے گئے جیسے کُل آبادی، پیدائش و اموات، جغرافیائی پھیلاؤ، شرح تعلیم، شہری اور دیہاتی آبادی وغیرہ، لہذا اب جب رائے شماری کرائی جاتی ہے تو ان زمرہ جات کو بھی ضرور شامل کیا جاتا ہے تاکہ ملک کے ہر شعبے اور ہر پہلؤوں کو جانچا جاسکے۔ 1881ء کی مردم شماری میں بھارت کے تین ایسے شہر تھے جن کی آبادی اس وقت 8 ملین سے زیادہ تھی، یہ تین شہر بمبئی، دہلی اور کلکتہ تھے۔

خصوصیات
بھارت اگرچہ دنیا کے 2 فیصد زمین پر محیط ہے لیکن بھارت کی آبادی دنیا کی ساڑھے 17 فیصد آبادی بنتی ہے۔ 2001ء کی مردم شماری کے مطابق بھارت کی 72 فیصد آبادی (638,000) دیہاتوں میں جبکہ بقیہ 28 فیصد (5,100) قصبات میں آباد تھی۔

بھارت کے آبادیات کا موازنہ

تاریخِ آبادی

بلحاظ ریاست

ریاستوں کے اضلاع

مذاہب

مذہب (1951ء تا 2001ء)

آبادی بلحاظ عمر

شرح تعلیم

زبانیں

بڑے شہر

اہم تخمینے

اقوام متحدہ تخمینہ

حوالہ جات

بھارت کی آبادیاتی تاریخ
بھارتی آبادیات
صفحات مع گراف